ਅਬੱਕਾ ਚਾਵਟਾ
ਰਾਣੀ ਅਬੱਕਾ ਚਾਵਟਾ, ਉੱਲਾਲ ਦੀ ਪਹਿਲੀ ਤੁਲੂਵਾ ਰਾਣੀ ਸੀ ਜੋ 16ਵੀਂ ਸਦੀ ਦੇ ਅੱਧ ਤੋਂ ਬਾਅਦ ਪੁਰਤਗਾਲੀਆਂ ਨਾਲ ਲੜੀ ਸੀ। ਉਹ ਚਾਵਟਾ ਰਾਜਵੰਸ਼ ਦਾ ਹਿੱਸਾ ਸੀ ਜੋ ਤੱਟੀ ਕਰਨਾਟਕ (ਤੂਲੀ ਨਾਡੂ), ਭਾਰਤ ਦੇ ਕਈ ਹਿੱਸਿਆਂ ਉੱਤੇ ਸ਼ਾਸਨ ਕਰਦਾ ਸੀ। ਉਹਨਾਂ ਦੀ ਰਾਜਧਾਨੀ ਪੁਤਿੱਜੇ ਸੀ। ਉੱਲਾਲ ਦਾ ਬੰਦਰਗਾਹ ਸ਼ਹਿਰ ਉਹਨਾਂ ਦੀ ਸਹਾਇਕ ਰਾਜਧਾਨੀ ਸੀ। ਪੁਰਤਗਾਲੀ ਨੇ ਉੱਲਾਲ ਉੱਤੇ ਕਬਜ਼ਾ ਕਰਨ ਦੇ ਕਈ ਯਤਨ ਕੀਤੇ ਕਿਉਂਕਿ ਇਹ ਰਣਨੀਤਕ ਢੰਗ ਨਾਲ ਰੱਖਿਆ ਗਿਆ ਸੀ। ਪਰ ਅਬੱਕਾ ਨੇ ਚਾਰ ਦਹਾਕਿਆਂ ਤੋਂ ਉਹਨਾਂ ਦੇ ਹਰ ਹਮਲੇ ਨੂੰ ਨਕਾਰ ਦਿੱਤਾ। ਆਪਣੇ ਸਾਹਸ ਦੇ ਕਾਰਨ, ਉਸਨੂੰ ਬਤੌਰ ਅਭਿਆ ਰਾਣੀ (ਸਾਹਸੀ ਰਾਣੀ) ਜਾਣਿਆ ਜਾਣ ਲੱਗਾ। ਉਹ ਬਸਤੀਵਾਦੀ ਤਾਕਤਾਂ ਨਾਲ ਲੜਨ ਲਈ ਸਭ ਤੋਂ ਪਹਿਲੀ ਭਾਰਤੀ ਸੀ ਅਤੇ ਕਈ ਵਾਰ ਉਸਨੂੰ 'ਭਾਰਤ ਦੀ ਪਹਿਲੀ ਮਹਿਲਾ ਆਜ਼ਾਦੀ ਘੁਲਾਟੀਏ' ਵਜੋਂ ਜਾਣਿਆ ਜਾਂਦਾ ਹੈ। [ਹਵਾਲਾ ਲੋੜੀਂਦਾ]ਕਰਨਾਟਕ ਰਾਜ ਵਿੱਚ, ਉਸਨੂੰ ਰਾਣੀ ਕਿੱਤੂਰ ਚੇਂਨਾਮਾ, ਕੇਲਾਡੀ ਚੇਂਨਾਮਾ ਅਤੇ ਓਨੇਕ ਓਬਵਾ ਦੇ ਨਾਲ ਮਨਾਇਆ ਜਾਂਦਾ ਹੈ, ਜੋ ਕਿ ਪ੍ਰਮੁੱਖ ਮਹਿਲਾ ਯੋਧੇ ਅਤੇ ਦੇਸ਼ ਭਗਤ ਹਨ।